Kansalliskirjaston Nopista bitteihin -näyttely kertoo suomalaisen pelaamisen historiasta. Vanhat pelit veivät pelaajan eksoottisiin maihin, sodan pyörteisiin ja örkkien luoliin. Näyttelyssä on mukana tietenkin myös Commodore 64 -tietokone ja Nintendo-pelikonsoli.

Kuva on ihmeellinen. Mustavalkoinen valokuva on otettu korsussa rintamalla vuonna 1942. Kaksi suomalaista sotilasta pelaa kuvassa lautapeliä. Pelin nimi on Taistelu Karjalasta.

Sotilaat siis pelaavat peliä, jonka aiheena on se sama sota, jota he juuri sotivat. Lavastettu tai ei, kuva kiteyttää sen, miten väärä käsitys meillä on lautapeleistä ja niiden historiasta.